
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 54 

28 Φεβρουάριου 2014 


ΑΠΟΦΑΣΕΙ Σ 

Αριθ. 7854/1706 

Επικύρωση έκθεσης καθορισμού των ορίων Αιγιαλού και 
Παραλίας στην παραλιακή περιοχή από «Αγία Παρα¬ 
σκευή προς το σταθμό της Δ.Ε.Η.», Νήσου Μεγίστης, 
Νομού Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/1955 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, Β.Δ. 192/72, Π.Δ. 
347/86, Ν 2026/92 και Π.Δ. 97/93. 

2. Τις διατάξεις των άρθρων 3 και 5 του ν. 2971/2001 (Α'285) 
«Αιγιαλός, παραλία και άλλες διατάξεις», όπως το άρθρο 
5 τροποποιήθηκε με το άρθρο 113 του ν. 3978/2011 (Α' 137) 

3. Τις διατάξεις του Κ.Δ. 132/1929 «περί Κτηματολο- 
γικού Κανονισμού Δωδεκανήσου» που διατηρήθηκε σε 
ισχύ με το άρθρο 8 Ν. 510/1947. 

4. Τ ις διατάξεις του άρθρου 20 Ν. 719/1977 «περί τρό¬ 
που σύνταξης τοπογραφικών - υψομετρικών διαγραμ¬ 
μάτων από ιδιώτες μηχανικούς κ.λπ.». 

5. Τ ις διατάξεις του άρθρου 100 του Π.Δ. 284/88, όπως 
τροποποιήθηκε και ισχύει σήμερα. 

6. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου 
αιγιαλού». 

7. Τις διατάξεις του άρθρου 1 του Ν. 2503/97 - Α'107 
με τις οποίες οι Περιφερειακές Υπηρεσίες Υπουργεί¬ 
ων Οικονομικών που συγκροτούσαν την Περιφερεια¬ 
κή Διοίκηση Νομού ή Νομαρχίας δεν υπήχθησαν στην 
Περιφέρεια, ούτε καταργήθηκαν αλλά αποτελούν από 
01-09-1997 Υπηρεσίες του Υπουργείου Οικονομικών. 

8. Τις διατάξεις της παρ. 21 του άρθρου 46 Ν. 3220/2004 
(Φ.Ε.Κ. 15 τ.Α'28-1-2004) «Μέτρα αναπτυξιακής και κοινω¬ 
νικής πολιτικής - αντικειμενοποίηση του φορολογικού 
ελέγχου και άλλες διατάξεις». 

9. Την υπ’ αριθμ. 1063649/790/Α0006/03-08-2004 από¬ 
φαση του Υπουργού Οικονομίας και Οικονομικών «Κα¬ 
ταγραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γενικούς Γραμ- 
ματείς Περιφερειών». 


10. Την υπ’ αριθμόν 562/2005 Γνωμοδότηση του Νομι¬ 
κού Συμβουλίου του -Κράτους σχετικά με την διάταξη 
του άρθρου 5 παρ. 5 εδ. γ' του Ν.2971/2001. 

11. Τ ις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του Ν. 
3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (Α' 87) σύμφωνα με την οποία οι αρμοδιότητες 
των Περιφερειών του άρθ. 3 θα ασκούνται από τις Απο¬ 
κεντρωμένες Διοικήσεις κατά περίπτωση. 

12. Το αριθμ. Π.Δ. 143/2010 (Φ.Ε.Κ. 236/τ.Α'/27-12-2010) 
«Οργανισμός της Αποκεντρωμένης Διοίκησης Αιγαίου». 

13. Το υπ’ αριθμ. πρωτ. Δ6Α1022671/ΕΞ/10-02-2011 έγ¬ 
γραφο της Γενικής Γραμματείας Φορολογικών και Τε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

14. Την υπ’ αριθμ. 10562/10.10.2011 (Ορθή επανάληψη) 
Απόφαση του Γ ενικού Γ ραμματέα της Αποκεντρωμένης 
Διοίκησης, με την οποία ορίστηκαν τα μέλη της επιτρο¬ 
πής για τον καθορισμό ορίων Αιγιαλού και Παραλίας 
στο Νομό Δωδεκανήσου. 

15. Την υπ’ αριθμ. 50458/6402/30.10.2012 απόφαση της 
Γενικής Γραμματέως της Αποκεντρωμένης Διοίκησης 
Αιγαίου (Β’ 3167) περί παροχής εξουσιοδότησης υπο¬ 
γραφής πράξεων και εγγράφων «Με εντολή Γενικού 
Γραμματέα» στον Προϊστάμενο της Γενικής Δ/νσης 
Εσωτερικής Λειτουργίας της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής. 

16. Την από 25-09-2013 έκθεση της κατά το άρθρο 3 
του Ν. 2971/2001 αρμόδιας επιτροπής καθορισμού ορίων 
Αιγιαλού και Παραλίας για τον καθορισμό των ορίων 
του Αιγιαλού και της Παραλίας στην παραλιακή περιοχή 
από «Αγία Παρασκευή έως το σταθμό της Δ.Ε.Η.», Δήμου 
Μεγίστης, Νήσου Μεγίστης, Νομού Δωδεκανήσου. 

17. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε τον Απρίλιο του 2011, 
από τον Στέφανο Γ. Κατσώλη, Διπλωματούχο Αγρονό¬ 
μο και Τοπογράφο Μηχανικό, αποτελούμενο από δυο 
πινακίδες, κλίμακας 1:500, το οποίο ελέγχθηκε από τον 
Χειράκη Ιωάννη, Αγρονόμο και Τοπογράφο Μηχανικό, 
υπάλληλο της Κτηματικής Υπηρεσίας Δωδεκανήσου, 
στις 23-08-2011 και θεωρήθηκε ως προς την ορθότητα 
της αποτύπωσης του, επίσης στις 23-08-2011, από τον 
Παύλους Γεώργιο, Εφοριακό, Προϊστάμενο της Κτήμα- 

τικής Υπηρεσίας Δωδεκανήσου. Στο τοπογραφικό αυτό 
χαράχθηκε με ερυθρά συνεχόμενη πολυγωνική γραμμή 
η οριογραμμή του Αιγιαλού με στοιχεία κορυφών (Α1, 
Α2,... Α134, Α135) σύμφωνα με τις διατάξεις του άρθρου 
3, του Κ.Δ. 132/1929. Σύμφωνα με τις ίδιες διατάξεις κα¬ 
θορίστηκε οριογραμμή Παραλίας με στοιχεία κορυφών 
(Π1, Π2, ... Π80, Π81) όπου η πολυγωνική του Αιγιαλού 
δεν τέμνει τα προς τη θάλασσα όρια των φερομένων 
ιδιοκτησιών. 

18. Το υπ’ αριθμ. πρωτ. Δ.Κ. 4451/27-11-2013 έγγραφο 
της Κτηματικής Υπηρεσίας Δωδεκανήσου προς το 
Γενικό Επιτελείο Εθνικής Άμυνας (Γ.Ε.Ε.Θ.Α.), σύμ¬ 
φωνα με την παράγραφο 1, του άρθρου 113, του Ν. 
3978/2011, με το οποίο διαβιβάστηκε η υπόθεση γνω¬ 
μοδότησης σε αυτό χωρίς όμως μέχρι σήμερα το 
Γ.Ε.Ε.Θ.Α. να έχει εκφράσει άποψη επί του ζητήματος 
και επομένως η γνώμη του λογίζεται θετική, καθώς 
παρήλθε άπρακτη η προθεσμία που τάσσεται στην 
ανωτέρω παράγραφο 

19. Το από με αριθμό πρωτ. 43/28-01-2014 αποδεικτικό 
ανάρτησης του Δήμου Μεγίστης, με το οποίο τοιχοκολ- 
λήθηκε η από 25-09-2013 έκθεση της επιτροπής και το 
τοπογραφικό διάγραμμα σε δύο πινακίδες, το οποίο 
συντάχθηκε για τον καθορισμό των ορίων του Αιγιαλού 
και της Παραλίας στη θέση από «Αγία Παρασκευή έως 
το σταθμό της Δ.Ε.Η.», Δήμου Μεγίστης, Νήσου Μεγί¬ 
στης, Νομού Δωδεκανήσου. 

20. Το υπ’ αριθμ. Δ.Κ. 295/29.01.2014 έγγραφο της Κτη¬ 
ματικής Υπηρεσίας Δωδεκανήσου, αποφασίζουμε: 

Επικυρώνουμε την από 25-09-2013 έκθεση της κατά 
το άρθρο 3, του Ν. 2971/2001, αρμόδιας επιτροπής περί 
χάραξης των ορίων Αιγιαλού και Παραλίας, με την οποία 
καθορίστηκαν τα όρια του Αιγιαλού και της Παραλίας 
στην περιοχή από «Αγία Παρασκευή έως το σταθμό 
της Δ.Ε.Η.», Δήμου Μεγίστης, Νήσου Μεγίστης, Νομού 
Δωδεκανήσου, επί τοπογραφικού - υψομετρικού και 
κτηματογραφικού διαγράμματος σε δύο πινακίδες το 
οποίο θεωρήθηκε στις 23-08-2011 από την Κτηματική 
Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, 
η οριογραμμή του Αιγιαλού με ερυθρά συνεχόμε¬ 
νη πολυγωνική γραμμή και στοιχεία κορυφών (Α1, 
Α2,...,Α134, Α135) με εξάρτηση των κορυφών αυτών, 
από συντεταγμένες του κρατικού τριγωνομετρικού 
δικτύου της χώρας (Ε.Γ.Σ.Α/87) όπως αυτές εμφανί¬ 
ζονται στον σχετικό πίνακα επί του τοπογραφικού 
- υψομετρικού και κτηματογραφικού διαγράμματος, 
κλίμακας 1:500, σε δυο πινακίδες που συντάχθηκε 
για τον σκοπό αυτό. 

Η καθορισθείσα και χαραχθείσα οριογραμμή αιγι- 
αλού αποτελεί το όριο του μεγίστου πλην συνήθους 
χειμερίου κύματος, σύμφωνα με τις διατάξεις του 
άρθρου 3 του Κ.Δ. 132/1929 που διατηρήθηκε σε ισχύ 
με το άρθρο 8 του Ν.510/1947 και του άρθρου 26 του 
Ν.2971/2001. 

Σύμφωνα με τις ίδιες διατάξεις καθορίστηκε οριο- 

γραμμή Παραλίας υπό στοιχεία κορυφών (Π1, Π2.Π80, 

Π81). 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του Ν.2971/2001. 


Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ρόδος, 11 Φεβρουάριου 2014 

Με εντολή Γ ενικής Γ ραμματέως 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
ΠΕΤΡΟΥΛΑ ΑΠΟΣΤΟΛΑΚΗ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΤΗΣ 
ΠΑΡΑΛΙΑΣ (ΑΡΘΡΟ 3 ΚΑΙ ΑΡΘΡΟ 9 ΤΟΥ Ν. 2971 Φ.Ε.Κ. 

285/Τ.Α719.12.2001) 

Για τον καθορισμό των ορίων του Αιγιαλού και της 
Παραλίας που γίνεται για πρώτη φορά στην παραλιακή 
περιοχή από «Αγία Παρασκευή», προς «σταθμό Δ.Ε.Η.», 
στο «Μανδράκι» Δήμου Μεγίστης, Νήσου Μεγίστης, του 
Νομού Δωδεκανήσου. 

Στη Ρόδο στις 25-09-2013, ημέρα Τετάρτη, οι υπογε¬ 
γραμμένοι: 

1. Παύλους Γεώργιος, Εφοριακός, Διευθυντής της Κτη¬ 
ματικής Υπηρεσίας Δωδεκανήσου, ως πρόεδρος. 

2. Χειράκης Ιωάννης, Αγρονόμος και Τοπογράφος 
Μηχανικός της Κτηματικής Υπηρεσίας Δωδεκανήσου, 
ως μέλος. 

3. Σεφεριάδης Γεώργιος, Πλοίαρχος Λ.Σ., Κεντρικός 
Λιμενάρχης Ρόδου, ως μέλος. 

4. Χατζάκης Γεώργιος, Αρχιτέκτων Μηχανικός, Διευ¬ 
θυντής Υπηρεσίας Δόμησης Δήμου Ρόδου, ως μέλος. 

5. Φαρμακίδης Νικόλαος, Πολιτικός Μηχανικός, Προ¬ 
ϊστάμενος 

Τμήματος Περιβάλλοντος και Χωρικού Σχεδιασμού 
Δωδεκανήσου της Αποκεντρωμένης Διοίκησης Αιγαίου, 
ως μέλος. 

Χρέη γραμματέα στην επιτροπή άσκησε ο εκ των 
μελών αυτής, Χειράκης Ιωάννης, Αγρόν, και Τοπογρά¬ 
φος Μηχανικός, υπάλληλος της Κτηματικής Υπηρεσίας 
Δωδεκανήσου. 

Οι ανωτέρω αποτελούν την επιτροπή καθορισμού 
των ορίων του αιγιαλού και της παραλίας η οποία συ¬ 
γκροτήθηκε με την με Δ.Κ. 3506/18-09-2013 πρόσκληση 
του Προϊσταμένου της Κτηματικής Υπηρεσίας Δωδε¬ 
κανήσου, όπως αυτή καθορίστηκε με την με αρ. πρωτ. 
10562/10-10-2011 (Ορθή επανάληψη) Απόφαση του Γενι¬ 
κού Γραμματέα της Αποκεντρωμένης Διοίκησης Αιγαί¬ 
ου, με την οποία καθορίστηκαν τα μέλη της εν λόγω 
επιτροπής στην Νομαρχία Δωδεκανήσου δυνάμει του 
άρθρου 3 του Ν. 2971 (Φ.Ε.Κ. 285/τ.Α'/19-12-2001): 

Λαμβάνοντας υπόψη 

1. Την με αριθμό πρωτ. Δ.Κ. 2075/20-07-2011 αίτηση 
του Δήμου Μεγίστης, για τον καθορισμό των ορίων του 
αιγιαλού και της παραλίας στην παραλιακή περιοχή 
«Μανδράκι», και συγκεκριμένα από την περιοχή της «Αγί¬ 
ας Παρασκευής» έως τον υποσταθμό της «Δ.Ε.Η.» του 
Δήμου Μεγίστης, Νήσου Μεγίστης, Νομού Δωδεκανήσου. 

2. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε, βάσει των διατάξεων 
του ίδιου ως άνω Νόμου και των τεχνικών προδιαγρα¬ 
φών του Π.Δ. 696/74, με ημερομηνία σύνταξης Απρίλιο 
του 2011, από τον Στέφανο Γ. Κατσώλη, Διπλ. Αγρονόμο 
και Τοπογράφο Μηχανικό αποτελούμενο από δύο πινα¬ 
κίδες, κλίμακας 1/500. Το τοπογραφικό αυτό ελέγχθηκε 

στις 23-08-2011, ως προς την ορθότητα της αποτύπωσης 
του κατόπιν διενεργηθείσας αυτοψίας στην περιοχή από 
τον Χειράκη Ιωάννη, Αγρονόμο και Τοπογράφο Μηχ/κό, 
της Κτηματικής Υπηρεσίας Δωδεκανήσου και θεωρή¬ 
θηκε επίσης στις 23-08-2011, από τον Παύλους Γεώρ¬ 
γιο, Εφοριακό, Προϊστάμενο της Κτηματικής Υπηρεσίας 
Δωδεκανήσου. Η θεώρηση αυτή δόθηκε μόνο για την 
ορθότητα του τοπογραφικού υποβάθρου και σε καμία 
περίπτωση δια της θεώρησης αυτής, δεν πιστοποιείται 
η θέση των ορίων των φερομένων ιδιοκτησιών ούτε τα 
στοιχεία των φερομένων ιδιοκτητών, τα οποία υποδεί¬ 
χθηκαν στον μελετητή που συνέταξε το τοπογραφικό 
διάγραμμα, από τον Δήμο Μεγίστης, δεδομένου ότι τα 
στοιχεία αυτά η παρούσα επιτροπή καθορισμού των 
ορίων του Αιγιαλού δεν νομιμοποιείται ούτε εξουσιο¬ 
δοτείται να ελέγξει ή να ταυτοποιήσει. 

3. Την μη ύπαρξη Κτηματολογικού Γραφείου άρα και 
την μη θεώρηση των διαγραμμάτων κατά το άρθρο 26, 
του Ν. 2971/2001. 

4. Το γεγονός ότι εκατέρωθεν της παρούσας οριο- 
γραμμής δεν υπάρχει άλλη χαραγμένη με Φ.Ε.Κ. οριο- 
γραμμή Αιγιαλού και ως εκ τούτου η παρούσα χάραξη 
δεν συνδέεται με καμία άλλη. 

5. Το υπ’ αριθμ. πρωτ. 649/15-05-2006 έγγραφο του 
Τμήματος Περιβάλλοντος και Χωροταξίας Δωδεκανή¬ 
σου της Περιφέρειας Νοτίου Αιγαίου με την οποία προσ¬ 
διορίστηκε η Γραμμή Δόμησης στο παραλιακό μέτωπο 
της θέσης «Μανδράκι», του Δήμου Μεγίστης (Φ124). 

6. Τα υπ’ αριθμ. πρωτ. Δ.Κ. 2460/07-09-2012, 1786/ 
23-11-2012, Δ.Κ. 2189/18-06-2013 και 1499/02-10-2013 έγ¬ 
γραφα αντίστοιχα της Κτηματικής Υπηρεσίας Δωδεκα¬ 
νήσου και της Διεύθυνσης Πολεοδομικού Σχεδιασμού 
(Τμήμα Μελετών και Εφαρμογών) του Δήμου Ρόδου με 
τα οποία καθορίστηκε ότι: α. Στην παράκτια περιοχή 
Μανδράκι Μεγίστης δεν υπάρχει υλοποιημένο όριο οικι¬ 
σμού που να καθορίζεται με πράξη της Διοίκησης, β. Ο 
χαρακτηρισμός και η θεώρηση των όρων δόμησης για 
κάθε ιδιοκτησία γίνεται με βάση τις διατάξεις του Π.Δ. 
19/10.78 (ΦΕΚ 594/τ.Δ'/1978) και γ. εντός ορίων οικισμού 
θεωρούνται οι ιδιοκτησίες από την 63 έως την 17. Τα 
έγγραφα αυτά τηρούνται στο αρχείο της Κτηματικής 
Υπηρεσίας Δωδεκανήσου (Φ90). 

7. Τις διατάξεις του Ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον Ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

8. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) . Η μορφολογία της ακτής που αποτελείται από 
βράχια και κροκάλες με μικρά φυσικά πρανή κοντά στην 
ακτογραμμή όπως εξάλλου διαπιστώνεται και στα συ¬ 
νημμένα τοπογραφικό. 

(2) . Της ακτής συνέχονται εκτάσεις με έδαφος βρα¬ 
χώδες - χορτολιβαδικό και μικρή οικιστική ανάπτυξη. 

(3) . Το φυσικό όριο βλάστησης το οποίο απεικονίζεται 
κατά το δυνατόν επί των τοπογραφικών διαγραμμάτων 
ως πολυγωνική γραμμή ταυτιζόμενο με την πολυγωνική 
γραμμή ανάβασης του μεγίστου χειμερίου κύματος επί 


των φυσικών πρανών και αναγνωρίστηκε κατά το δυ¬ 
νατόν την χρονική περίοδο της αποτύπωσης από τον 
διενεργούντα αυτή. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικούς. 

Γ. Την εκτίμηση των μετεωρολογικών στοιχείων της 
περιοχής, ήτοι το γεγονός ότι στην περιοχή οι άνεμοι 
που επικρατούν στην περιοχή είναι κυρίως Ανατολικοί 
- Νοτιοανατολικοί. Η συνήθης ένταση τους γενικά δεν 
είναι μεγάλη αλλά κατά περίπτωση είναι δυνατόν να 
πλησιάσει τα 5-6 Β. 

Δ. Τη μορφολογία του πυθμένα, ο οποίος συνίσταται 
από άμμο με ποσειδώνια - διάσπαρτα βράχια και κλίση 
που είναι ομαλή με μικρά βάθη, καθώς και το ότι σε πε¬ 
ριοχές με μικρά βάθη και μικρές κλίσεις του βυθού, όπου 
η θραύση του κύματος και η εκτόνωση της ενέργειας 
του γίνεται σε μεγάλη απόσταση από την ακτογραμμή, 
η επίδραση του κύματος στην ακτή είναι μικρή ενώ σε 
περιπτώσεις ακτών με μεγάλες κλίσεις βυθού και μεγά¬ 
λα βάθη κοντά στην ακτή όπου η θραύση των κυμάτων 
συντελείται κοντά στην ακτή ή ακόμη και πάνω σ' αυτή 
ο κυματισμός καλύπτει κατά κανόνα μικρό εύρος ακτής 
προκειμένου να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους, καθώς και το ότι μεγάλο 
ανάπτυγμα θαλάσσιας έκτασης συμβάλλει στη δημιουρ¬ 
γία μεγαλύτερης έντασης κυματικού πεδίου σε σχέση 
με κλειστές θαλάσσιες περιοχές (όρμους ή κόλπους) 
που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

9. Την ύπαρξη τεχνικών έργων εντός της θαλάσσης 
(ράμπες ανέλκυσης - καθέλκυσης σκαφών, τοιχία, προ¬ 
βλήτες κ.λπ.) τα οποία ως μη νόμιμα τεχνικά έργα δεν 
ελήφθησαν υπόψη στην ανάβαση του μέγιστου χειμε¬ 
ρίου κύματος. Εξαιρείται του κοινοχρήστου χώρου Πα¬ 
ραλίας του Δημοσίου το εκκλησάκι του Αγίου Σάββα. 

10. Η καθορισθείσα και χαραχθείσα επί του προανα- 
φερόμενου τοπογραφικού - υψομετρικού και κτημα- 
τογραφικού διαγράμματος οριογραμμή του αιγιαλού, 
αποτελεί το όριο του μεγίστου πλην συνήθους χειμέρι¬ 
ου κύματος προσαυξημένου κατά δώδεκα μέτρα (μόνο 
στις εκτός σχεδίου πόλεως και εκτός ορίων οικισμού 
περιοχές), σύμφωνα με τις διατάξεις του άρθρου 3 του 
Κ.Δ. 132/1929, που διατηρήθηκε σε ισχύ με το άρθρο 
8 του Ν.510/1947 σε συνδυασμό με τις διατάξεις του 
άρθρου 26 του Ν.2971/2001, χαράχθηκε δε με τέτοιο 
τρόπο ώστε να εξασφαλίζει το μέγιστο δυνατό εύρος 
του κοινοχρήστου χώρου και να μη λαμβάνει υπόψη της 
τα μη νόμιμα τεχνικά έργα. 

11. Οριογραμμή Παραλίας χαράχθηκε υπό στοιχεία 

κορυφών (Π1, Π2,.Π79, Π80, Π81) όπου σύμφωνα με 

τις διατάξεις άρθρου 3 Κ.Δ. 132/1929 η οριογραμμή του 
Αιγιαλού δεν τέμνει τα προς την θάλασσα όρια των 
φερομένων ιδιοκτησιών. 

12. Ο καθορισμός των ορίων του αιγιαλού και της 
παραλίας στη θέση αυτή γίνεται για πρώτη φορά και 
προς εξυπηρέτηση των σκοπών που τάσσονται από τις 
διατάξεις του Ν. 2971/2001 «Αιγιαλός, παραλία και άλλες 
διατάξεις», αποφασίζουμε: 

και καθορίζουμε επί του ως ανωτέρω τοπογραφικού 
διαγράμματος: 

α) Την οριογραμμή του Αιγιαλού με ερυθρά συνεχή 

πολυγωνική γραμμή και στοιχεία κορυφών (Α1, Α2.. 

Α132, Α133, Α134, Α135). 


β) Την οριογραμμή της Παραλίας με κίτρινη μη συνε¬ 
χή πολυγωνική γραμμή και στοιχεία κορυφών (Π1, Π2,..., 
Π80, Π81). 

Η Επιτροπή 

Ο Πρόεδρος Τα Παρόντα Μέλη 

Γ. ΠΑΥΛΟΥΣ I. ΧΕΙΡΑΚΗΣ 

Γ. ΣΕΦΕΡΙΑΔΗΣ 
Γ. ΧΑΤΖΑΚΗΣ 
Ν. ΦΑΡΜΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 33% 

